pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดเกษตรฯ นำทีมเยือนจังหวัด อิบารากิศึกษานวัตกรรมการเกษตรอัจฉริยะของประเทศญี่ปุ่น
วันศุกร์ที่ 5 สิงหาคม 2565
ปลัดเกษตรฯ นําทีมเยือนจังหวัด อิบารากิศึกษานวัตกรรมการเกษตรอัจฉริยะของประเทศญี่ปุ่น
ปลัดเกษตรฯ นําทีมเยือนจังหวัด อิบารากิศึกษานวัตกรรมการเกษตรอัจฉริยะของประเทศญี่ปุ่นพร้อมนํามาพัฒนาต่อยอดเสริมสร้างความเข้มแข็งภาคเกษตรไทย
วันนี้ (5 ส.ค. 65)ดร. ทองเปลว กองจันทร์ ปลัดกระทรวงเกษตรและสหกรณ์ พร้อมคณะผู้บริหารกระทรวงเกษตรและสหกรณ์ได้เดินทางไปยังจังหวัดอิบารากิ ประเทศญี่ปุ่น ภายหลังการร่วมลงนามในบันทึกความร่วมมือการพัฒนาเทคโนโลยีเกษตรอัจฉริยะระหว่างกระทรวงเกษตรและสหกรณ์ กับกระทรวงเกษตร ป่าไม้ และประมงญี่ปุ่น (MAFF) เพื่อหารือความร่วมมือกับองค์กรวิจัยด้านการเกษตรและอาหารแห่งประเทศญี่ปุ่น (National Agricultural and Food Research Organization: NARO) ซึ่งเป็นหน่วยงานหลักของญี่ปุ่นในการดําเนินงานด้านการวิจัยและพัฒนานวัตกรรมและเทคโนโลยีเกษตรและอาหาร และศูนย์วิจัยวิทยาศาสตร์การเกษตรนานาชาติแห่งประเทศญี่ปุ่น(Japan International Research Center for Agricultural Sciences :JIRCAS) ซึ่งดําเนินงานด้านการทดลอง และวิจัยเทคโนโลยีเกษตรป่าไม้ ประมง และอุตสาหกรรมอื่น ๆ ที่เกี่ยวข้องกับเขตร้อน โดยมีผู้บริหารของทั้งสองสถาบันให้การต้อนรับ พร้อมบรรยายสรุปเกี่ยวกับหน่วยงาน งานวิจัยด้านเทคโนโลยีและนวัตกรรมเกษตรอัจฉริยะ นําเสนอเครื่องจักรกลทางการเกษตรอัจฉริยะ และการวิจัยพัฒนาเทคโนโลยีการเพาะเลี้ยงกุ้ง
สําหรับ ประเทศญี่ปุ่นถือเป็นประเทศต้นแบบในภูมิภาคเอเชียที่ให้ความสําคัญต่อการพัฒนาเทคโนโลยีและนวัตกรรมเพื่อมาปรับใช้ในภาคการเกษตรอย่างเต็มรูปแบบและสามารถนํามาปฏิบัติได้จริง เพื่อแก้ไขปัญหาต่าง ๆ อาทิ เกษตรกรสูงวัย ต้นทุนการผลิตสูง การขาดแคลนแรงงาน มาตรฐานและคุณภาพสินค้าเกษตรที่ไม่เป็นไปตามความต้องการของตลาด และผลผลิตทางการเกษตรที่ไม่มีเสถียรภาพ ซึ่งเป็นปัญหาเดียวกันกับที่เกิดขึ้นในประเทศไทย
“ประเทศไทยจําเป็นต้องปรับใช้เทคโนโลยีและนวัตกรรมการเกษตรให้มากยิ่งขึ้น เพื่อเสริมสร้างขีดความสามารถในการแข่งขันเพื่อให้เป็นอาชีพที่น่าดึงดูดคนรุ่นใหม่ ส่งเสริมความมั่นคงทางอาหาร พัฒนาประสิทธิภาพการผลิตและความปลอดภัยอาหารด้วยต้นทุนที่ลดลง ยกระดับการผลิตสินค้าเกษตรและระบบอาหารยั่งยืน และเพิ่มมูลค่าสินค้าเกษตรด้วยการผลิตตามความต้องการของตลาดทั้งนี้ การส่งเสริมความร่วมมือผ่านระดับทวิภาคี/พหุภาคีด้านเทคโนโลยีและนวัตกรรมเกษตรอัจฉริยะในมิติต่าง ๆ อาทิ การดําเนินโครงการวิจัยร่วมการทดลองการใช้เทคโนโลยีเกษตรอัจฉริยะ การแลกเปลี่ยนองค์ความรู้/ผู้เชี่ยวชาญ และการประชุม/สัมมนาเชิงปฏิบัติการ จึงมีความสําคัญต่อกระทรวงเกษตรและสหกรณ์อย่างมากในการเสริมสร้างความเข้มแข็งให้แก่ภาคการเกษตรไทย รวมทั้งเสริมสร้างความสมดุลระหว่างผลิตผลทางการเกษตรและการปกป้องสิ่งแวดล้อม” ดร. ทองเปลวกล่าว
รัฐบาลไทย-ข่าวทำเนียบรัฐบาล-หัวหน้าผู้ตรวจราชการ ก.อุตฯ ร่วมรับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 28 กรกฎาคม 2565
วันศุกร์ที่ 29 กรกฎาคม 2565
หัวหน้าผู้ตรวจราชการ ก.อุตฯ ร่วมรับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 28 กรกฎาคม 2565
หัวหน้าผู้ตรวจราชการ ก.อุตฯ ร่วมรับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 28 กรกฎาคม 2565
วันนี้ (29 กรกฎาคม 2565) เวลา 10.00 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม ร่วมรับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทรงประเคนปิ่นโตภัตตาหาร และสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ถวายศีลและถวายพระธรรมเทศนามงคลวิเศษ พระสงฆ์ถวายพระพร เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2565 ณ พระที่นั่งอมรินทรวินิจฉัย ในพระบรมมหาราชวัง
รัฐบาลไทย-ข่าวทำเนียบรัฐบาล-ปลัดกระทรวงกลาโหม ตรวจเยี่ยมกองทัพเรือเตรียมความพร้อม ”ไทยเป็นเจ้าภาพจัดการประชุมเอเปค 2565”
วันพุธที่ 30 มีนาคม 2565
ปลัดกระทรวงกลาโหม ตรวจเยี่ยมกองทัพเรือเตรียมความพร้อม ”ไทยเป็นเจ้าภาพจัดการประชุมเอเปค 2565”
พลเรือเอก วรเกียรติ รัตนานนท์ ปลัดกระทรวงกลาโหมในฐานะกรรมการในคณะกรรมการระดับชาติเพื่อเตรียมการจัดการประชุมผู้นําเขตเศรษฐกิจเอเปคและการประชุมที่เกี่ยวข้อง
ในช่วงที่ประเทศไทยเป็นเจ้าภาพจัดการประชุมเอเปคปี พ.ศ.2565 ตรวจเยี่ยมดูงานกองทัพเรือ เพื่อรับทราบแผนการปฏิบัติงานในภาพรวมของกองทัพเรือ และตรวจสอบพื้นที่หอประชุมกองทัพเรือ ซึ่งเป็นสถานที่รองรับการจัดงานเลี้ยงอาหารค่ําเพื่อเป็นเกียรติแก่ผู้นําประเทศที่เข้าร่วมการประชุมผู้นําเขตเศรษฐกิจเอเปค ปี พ.ศ.2565 ณ กองบัญชาการกองทัพเรือ พระราชวังเดิมและหอประชุมกองทัพเรือ
ทั้งนี้ ปลัดกระทรวงกลาโหม มีความยินดีเป็นอย่างยิ่งที่ได้มีโอกาสมาเยี่ยมกองทัพเรือในวันนี้ และมีความเชื่อมั่นในกําลังพลของกองทัพเรือในภารกิจการรักษาไว้ชึ่งผลประโยชน์ของชาติทางทะเล ป้องกันปราบปรามการกระทําความผิดกฎหมายด้านความมั่นคง และการช่วยเหลือเพื่อบรรเทาความเดือดร้อนของประชาชน และในห้วงปลายปี 2565 มีความเชื่อมั่นว่ากองทัพเรือมีศักยภาพเเละความพร้อมที่จะจัดการประชุมผู้นําเศรษฐกิจเอเปคได้เป็นอย่างดียิ่ง ภายใต้การนําของ พลเรือเอก สมประสงค์ นิลสมัย ผู้บัญชาการทหารเรือ
#กลาโหม135ปี
รัฐบาลไทย-ข่าวทำเนียบรัฐบาล-โฆษกรัฐบาลป้อง”นายกฯ”สวน “ภูมิธรรม” คิดผิดคิดใหม่จวกคุณสมบัติคนหวังเป็น รมต.ไม่ต้องปากจัด หรือใครพูดถูกหูคือพวกกัน พวกเห็นต่างผลักเป็นพวกบ่อนทำลาย เหน็บถูกด่าไล่หลังพวกปากว่าตาขยิบ
วันอังคารที่ 16 สิงหาคม 2565
โฆษกรัฐบาลป้อง”นายกฯ”สวน “ภูมิธรรม” คิดผิดคิดใหม่จวกคุณสมบัติคนหวังเป็น รมต.ไม่ต้องปากจัด หรือใครพูดถูกหูคือพวกกัน พวกเห็นต่างผลักเป็นพวกบ่อนทําลาย เหน็บถูกด่าไล่หลังพวกปากว่าตาขยิบ
โฆษกรัฐบาลป้อง”นายกฯ”สวน “ภูมิธรรม” คิดผิดคิดใหม่ จวกคุณสมบัติคนหวังเป็น รมต.ไม่ต้องปากจัด หรือใครพูดถูกหูคือพวกกัน พวกเห็นต่างผลักเป็นพวกบ่อนทําลาย เหน็บถูกด่าไล่หลังพวกปากว่าตาขยิบ แล้วจะให้ประชาชนควาดหวังความจริงใจคงยาก
วันที่ 16 สิงหาคม 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่ นายภูมิธรรม เวชยชัย ที่ปรึกษาผู้นําฝ่ายค้านในสภาผู้แทนราษฎร ระบุว่า การที่นายกรัฐมนตรีประกาศจะอยู่ในตําแหน่งนายกรัฐมนตรีต่อ ทั้ง ๆ ที่พ้นตําแหน่งเพราะอยู่มาถึง 8 ปีแล้ว เรียกว่า ใจกล้า หน้าด้าน ไม่มีความละอายใครว่า คนที่ใจกล้า หน้าด้าน ไม่มีความละอายน่าจะเป็นนายภูมิธรรมมากกว่า ตั้งแต่พรรคไทยรักไทย มาจนถึงพรรคเพื่อไทย คนไทยต้องขัดแย้งกันเองมาเท่าไหร่แล้ว หรือที่ผ่านมาสําหรับนายภูมิธรรมแล้วยังไม่พอ ยังอยากเห็นคนไทยแบ่งแยกกันเองมากไปกว่านี้อีกหรือ ส่วนต้นตอของปัญหากลับหนีไปอยู่ต่างประเทศโดยไม่เคยแสดงความรับผิดชอบอะไร นอกจากท่องอยู่บทเดียวคือถูกกลั่นแกล้ง แล้ววันนี้ยังกล้ามาพูดว่าจะแลนด์สไลด์ ระวังจะถูกคนไทยไล่แบบแลนด์สไลด์ เลิกเอาแต่ได้เพื่อตัวเอง แล้วมองประโยชน์ส่วนรวมดูบ้าง ไม่ใช่ใครพูดถูกหูคือพวกกัน พวกเห็นต่างคือพวกบ่อนทําลาย ถ้าคิดได้แค่นั้นกลับไปเลี้ยงหลานอยู่บ้านน่าจะเหมาะกับนายภูมิธรรมในเวลานี้ที่สุด
"ที่ผ่านมาเห็นคุณภูมิธรรมมักจะเอาแต่ละเลงขนมเบื้องด้วยปาก พอเอาเข้าจริงก็เหลว แล้วก็ยกสารพัดเหตุผลมาอ้างนั่นอ้างนี่ วันนี้ที่ออกตัวแรงเพราะหวังว่าจะได้เป็นรัฐมนตรีอีกใช่หรือไม่ ถ้าคิดผิดลองคิดใหม่ คุณสมบัติของรัฐมนตรีไม่จําเป็นต้องปากจัดแล้วถึงจะได้ดี ทางที่ดีไปแก้ภาพลักษณ์ตัวเองก่อนจะวิจารณ์คนอื่นดีกว่า เพราะคนที่หวังจะเป็นรัฐมนตรี ไม่ควรถูกคนในพรรค หรืออดีตคนในพรรคนินทาว่า เป็นพวกปากว่าตาขยิบ เพราะขนาดพวกเดียวกันยังหาความจริงใจไม่ได้ แล้วจะให้ประชาชนควาดหวังความจริงใจจากคุณภูมิธรรมนั้น คงจะยากยิ่งกว่า" นายธนกร กล่าว
รัฐบาลไทย-ข่าวทำเนียบรัฐบาล-PM departs for U.S. to attend 2nd ASEAN-U.S. Special Summit
วันพุธที่ 11 พฤษภาคม 2565
PM departs for U.S. to attend 2nd ASEAN-U.S. Special Summit
PM departs for U.S. to attend 2nd ASEAN-U.S. Special Summit
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha departed for Washington D.C., United States of America on May 11, 2022, at 0700hrs, to attend the 2nd ASEAN-U.S. Special Summit. The Prime Minister’s visit is upon an invitation of U.S. President Joe Biden to leaders of ASEAN member countries, following several rounds of negotiations over the dates for the summit.
At the 2nd ASEAN-U.S. Special Summit, ASEAN and the United States are set to convene a Special Summit to celebrate 45 years of the ASEAN-U.S. Dialogue Relations, and discuss ways and means to intensify cooperation in various areas.
The Prime Minister’s delegation includes Deputy Prime Minister and Minister of Foreign Affairs Don Pramudwinai, and Deputy Prime Minister and Minister of Energy Supattanapong Punmeechaow.
The Prime Minister will also meet leaders of other ASEAN nations, and the U.S. leader and high-level officials to discuss cooperation on post-pandemic recovery and the region’s sustainable growth, as well as the U.S.’s constructive role in the region.
His schedule for May 12, 2022 includes attending luncheon hosted by U.S. Speaker of the House in honor of the ASEAN leaders, meeting with U.S. businessmen at the United States Department of Commerce, and attending dinner reception hosted by the U.S. President at the White House.
รัฐบาลไทย-ข่าวทำเนียบรัฐบาล-สธ.เผยฉีดวัคซีนโควิด 19 แล้ว 7.9 ล้านโดส
วันอังคารที่ 22 มิถุนายน 2564
สธ.เผยฉีดวัคซีนโควิด 19 แล้ว 7.9 ล้านโดส
กระทรวงสาธารณสุข เผยฉีดวัคซีนโควิด 19 ให้คนในประเทศแล้วกว่า 7.9 ล้านโดส ชี้มติคณะกรรมการโรคติดต่อแห่งชาติ ให้ฉีดวัคซีนแอสตร้าเซนเนก้า เข็มที่ 1 และ 2 จากปกติที่ห่างกัน 10-12 สัปดาห์ ปรับเป็น 8 สัปดาห์ได้ ในพื้นที่ที่มีการระบาด
วันนี้ (22 มิถุนายน 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ขณะนี้กระทรวงสาธารณสุข ได้จัดสรรวัคซีนกระจายไปยังพื้นที่แล้วรวม 8.5 ล้านโดส ตามแผนที่ ศบค. กําหนด เพื่อฉีดให้กับกลุ่มเป้าหมายตามการพิจารณาของคณะกรรมการโรคติดต่อจังหวัด/ คณะกรรมการโรคติดต่อกรุงเทพมหานคร ข้อมูลล่าสุด ตั้งแต่วันที่ 28 กุมภาพันธ์ – 21 มิถุนายน 2564 ฉีดวัคซีนแล้วรวม 7,906,696 โดสเป็นเข็ม 1 จํานวน 5,678,848 โดส และเข็ม 2 จํานวน 2,227,848 โดส เป็นวัคซีนซิโนแวครวม 5,550,891 โดสและแอสตร้าเซนเนก้ารวม 2,355,805 โดส
นายแพทย์เกียรติภูมิกล่าวต่อว่า สําหรับวัคซีนแอสตร้าเซนเนก้า คณะกรรมการโรคติดต่อแห่งชาติ ได้มีมติ เมื่อวันที่ 14 มิถุนายน 2564 กําหนดระยะห่างของการฉีดวัคซีนเข็มที่1 และ 2 ห่างกัน 10-12 สัปดาห์ และสามารถขยายได้ถึง 16 สัปดาห์ในกรณีที่จําเป็นสอดคล้องกับข้อมูลของประเทศอังกฤษที่มีการศึกษาว่าขยายได้ถึง16 สัปดาห์ในระยะแรกของการรณรงค์ ซึ่งในขณะนั้นยังไม่พบการระบาดของสายพันธุ์เดลต้าโดยมอบให้คณะกรรมการโรคติดต่อจังหวัด/ กทม. บริหารจัดการฉีดวัคซีนในพื้นที่ได้ตามความเหมาะสมอย่างไรก็ตาม ข้อมูลมีการเปลี่ยนแปลงตลอดเวลา ขณะนี้กรมวิทยาศาสตร์การแพทย์พบว่าสายพันธุ์เดลต้า มีสัดส่วนเพิ่มขึ้นอย่างรวดเร็ว คณะกรรมการโรคติดต่อแห่งชาติจึงเห็นชอบให้พื้นที่ที่มีการระบาด สามารถปรับระยะเวลาการฉีด เข็มที่ 2 ให้เร็วขึ้นจากปกติที่นัดห่างจากเข็มแรก 10-12 สัปดาห์เป็น 8 สัปดาห์
********************************** 22 มิถุนายน 2564
รัฐบาลไทย-ข่าวทำเนียบรัฐบาล-CAAT ชี้แจงสัญญาณ 5G ในไทยไม่กระทบการบิน ยืนยันปลอดภัยใช้ช่วงคลื่นห่างกัน
วันพฤหัสบดีที่ 20 มกราคม 2565
CAAT ชี้แจงสัญญาณ 5G ในไทยไม่กระทบการบิน ยืนยันปลอดภัยใช้ช่วงคลื่นห่างกัน
CAAT ขอชี้แจงข้อมูลเพิ่มเติมเพื่อความเข้าใจที่ชัดเจน ดังนี้
สืบเนื่องจากกระแสข่าวที่ปรากฏว่าหลายสายการบินในสหรัฐอเมริกาออกเตือนการเปิดใช้สัญญาณ 5G ย่านความถี่ C-Band ของผู้ให้บริการเครือข่ายโทรคมนาคมในสหรัฐอเมริกา เพราะอาจส่งผลกระทบต่อความปลอดภัยของเครื่องบิน โดยเฉพาะขณะที่กําลังจะลงจอด ทําให้เกิดข้อกังวลสําหรับประเทศไทยว่าอาจจะได้รับผลกระทบจากสัญญาณ 5G เช่นเดียวกันหรือไม่
สํานักงานการบินพลเรือนแห่งประเทศไทย (กพท.) กระทรวงคมนาคมขอชี้แจงข้อมูลเพิ่มเติมเพื่อความเข้าใจที่ชัดเจน ดังนี้
ผลกระทบจากสัญญาณ 5G ที่อาจเกิดขึ้นกับระบบปฏิบัติการบินของเครื่องบิน เกิดจากสัญญาณ 5G อาจไปรบกวนการทํางานของระบบอุปกรณ์ที่สําคัญและมีความอ่อนไหวสูง โดยเฉพาะเครื่องวัดความสูงด้วยคลื่นวิทยุของอากาศยาน (Radio Altimeter) ซึ่งจะแสดงผลในห้องนักบินให้ทราบระดับความสูงเหนือพื้นดินในขณะนั้น ทําให้อาจไม่ได้รับข้อมูลความสูงที่ถูกต้องและอาจก่อให้เกิดอันตรายระหว่างเตรียมลงจอดสู่สนามบิน ซึ่ง Radio Altimeter นี้เป็นอุปกรณ์ที่มีการใช้งานคลื่นความถี่ในย่าน 4,200 – 4,400 MHz (4.2 – 4.4 GHz)
ประเด็นปัญหาที่เกิดกับสหรัฐ แต่ยังไม่มีรายงานปัญหาในประเทศอื่น ๆ เนื่องจากสัญญาณ 5G แบบใหม่ที่ผู้ให้บริการเครือข่ายโทรคมนาคมในสหรัฐเตรียมเปิดใช้งาน ใกล้เคียงกับย่านความถี่ของอุปกรณ์ Radio Altimeter จนอาจเกิดการรบกวนกัน เพราะ 5G ใช้ย่านความถี่ 3.7 – 3.98 GHz ขณะที่ Radio Altimeter ใช้ย่านความถี่ 4.2 – 4.4 GHz แต่ในหลายประเทศ เช่น ฝรั่งเศส ออสเตรเลียและญี่ปุ่นที่ยังไม่พบปัญหาในลักษณะนี้เพราะมีมาตรการ เช่น การจัดสรรย่านความถี่เครือข่ายกับความถี่ด้านการบินให้ห่างกัน 100 หรือ 200 MHz นอกจากนี้สถานีฐานของระบบ 5G ต้องลดการแพร่สัญญาณเข้าไปในย่านความถี่ด้านการบิน และต้องตั้งอยู่ห่างจากแนวการขึ้น-ลงของอากาศยานไม่ต่ํากว่า 200 เมตร
สําหรับประเทศไทย ใช้ 5G ในย่านความถี่ 2.6 GHz ซึ่งถือว่ามีช่วงห่างจากย่านความถี่ของ Radio Altimeter (4.2 – 4.4 GHz) ค่อนข้างมากในระดับปลอดภัยจากการรบกวน อีกทั้งสํานักงานการบินพลเรือนแห่งประเทศไทย (CAAT) ได้เตรียมพร้อมประเด็นดังกล่าวมาตั้งแต่ปีที่แล้ว โดยจัดทําข้อมูลแจ้งเตือนสายการบินเป็นระยะตั้งแต่เดือนมิถุนายน 2564 เป็นต้นมา หลังจากได้รับทราบข้อมูลและการแจ้งเตือนจาก FAA และ ICAO ทั้งนี้ จนถึงปัจจุบันยังไม่มีรายงานว่าเกิดการรบกวนของสัญญาณ 5G ที่ใช้งานในประเทศไทยต่อระบบปฏิบัติการบินแต่อย่างใด แต่ยังถือเป็นประเด็นที่ CAAT ยังต้องติดตามความคืบหน้าอย่างใกล้ชิด
รัฐบาลไทย-ข่าวทำเนียบรัฐบาล-กรมการขนส่งทางราง กระทรวงคมนาคม แจงที่มาที่ไปของมาตรการงดสนทนาขณะใช้บริการระบบขนส่งทางราง
วันพุธที่ 14 กรกฎาคม 2564
กรมการขนส่งทางราง กระทรวงคมนาคม แจงที่มาที่ไปของมาตรการงดสนทนาขณะใช้บริการระบบขนส่งทางราง
ตามที่ได้ประกาศเรื่อง มาตรการพึงปฏิบัติการจัดการระบบขนส่งทางราง ภายใต้ประกาศสถานการณ์ฉุกเฉินทุกเขตท้องที่ทั่วราชอาณาจักรเพื่อควบคุมการแพร่ระบาดของเชื้อไวรัสโคโรนา 2019 (COVID-19) ฉบับที่ 10
จากกรณีที่กรมการขนส่งทางราง (ขร.) ได้ออกประกาศเรื่อง มาตรการพึงปฏิบัติการจัดการระบบขนส่งทางราง ภายใต้ประกาศสถานการณ์ฉุกเฉินทุกเขตท้องที่ทั่วราชอาณาจักรเพื่อควบคุมการแพร่ระบาดของเชื้อไวรัสโคโรนา 2019 (COVID-19) ฉบับที่ 10 เพื่อขอความร่วมมือหน่วยงานที่ให้บริการระบบขนส่งทางรางทุกระบบถือปฏิบัติ โดยหนึ่งในมาตรการที่ ขร. ได้ประกาศไว้ในข้อ 5. กํากับดูแล ตรวจติดตาม และขอความร่วมมือให้ผู้โดยสารปฏิบัติตามมาตรการป้องกันโรค ได้แก่ การเว้นระยะห่างระหว่างบุคคล สวมหน้ากากผ้าหรือหน้ากากอนามัย และงดสนทนาขณะใช้บริการระบบขนส่งทางราง ล้างมือด้วยเจลแอลกอฮอล์ทุกครั้งเมื่อเข้าและออกจากระบบ ตรวจวัดอุณหภูมิร่างกายที่จุดคัดกรอง และใช้แอปพลิเคชันไทยชนะ นั้น ได้สร้างความสงสัยให้กับประชาชนและผู้ใช้บริการระบบขนส่งทางรางถึงสาเหตุและที่มาของการกําหนดให้ผู้โดยสารงดสนทนาขณะใช้บริการระบบขนส่งทางรางว่ามีความจําเป็นมากน้อยเพียงใดถึงได้กําหนดมาตรกาขึ้นมาในลักษณะนี้
ก่อนอื่นทาง ขร. ขอแจ้งให้ทราบว่าข้อกําหนดที่ระบุให้งดสนทนาขณะใช้บริการระบบขนส่งทางรางนี้ ไม่ได้เพิ่งกําหนดออกมาเพื่อบังคับใช้ในครั้งนี้เป็นครั้งแรก แต่ข้อกําหนดดังกล่าวได้ถูกกระบุไว้ในมาตรการเพื่อรองรับการเดินทางที่จะเพิ่มขึ้นภายหลังการเปิดภาคเรียนในรูปแบบฐานวิถีชีวิตใหม่ (New Normal) ที่มีผลบังคับใช้ ตั้งแต่วันที่ 1 กรกฎาคม 2563 ซึ่งมาตรการดังกล่าวได้ผ่านการเห็นชอบจากการประชุมคณะกรรมการศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (โควิด-19) (ศบค.) ครั้งที่ 9/2563 เมื่อวันที่ 29 มิถุนายน 2563 โดยเห็นชอบตามข้อเสนอของกระทรวงคมนาคมเกี่ยวกับมาตรการเพิ่มขีดความสามารถด้านการบริการขนส่งสาธารณะเพื่อรองรับการเปิดภาคการศึกษา ซึ่งกําหนดให้งดการพูดคุยและต้องสวมหน้ากากอนามัยระหว่างการเดินทางควบคู่กับการปฏิบัติตามมาตรการป้องกันโรคอื่นๆ
ทั้งนี้ ขอชี้แจงว่ามาตรการดังกล่าวไม่ได้ถูกกําหนดขึ้นมาลอยๆ โดยไม่มีข้อมูลทางวิชาการด้านสาธารณสุขมาสนับสนุน จากการร่วมประชุมหารือระหว่าง ขร. กรมควบคุมโรค กระทรวงสาธารณสุข ศูนย์วิทยาศาสตร์สุขภาพโรคอุบัติใหม่ รพ.จุฬาลงกรณ์ และหน่วยงานที่ให้บริการขนส่งทางรางทุกระบบ เมื่อวันที่ 17 มิถุนายน 2563 เพื่อกําหนดมาตรการที่เหมาะสมรองรับการเปิดเทอมและปรับปรุงการดําเนินมาตรการป้องกันการแพร่ระบาดของเชื้อโควิด-19 ร่วมกันนั้น ทางกรมควบคุมโรคและศูนย์วิทยาศาสตร์สุขภาพโรคอุบัติใหม่ โรงพยาบาลจุฬาลงกรณ์ ทั้ง 2 หน่วยงานได้มีความเห็นทางวิชาการด้านสาธารณสุขเห็นพ้องร่วมกันในการกําหนดให้ผู้โดยสารในระบบขนส่งทางรางต้องสวมหน้ากากและงดการพูดคุยขณะอยู่ในขบวนรถและตลอดเวลาเมื่อใช้บริการ ทั้งนี้ เพื่อเป็นการป้องกันการแพร่กระจายของสารคัดหลั่ง และการแพร่เชื้อโรคทางฝอยละอองน้ําลายนั่นเอง การออกมาตรการใดๆก็ตามทาง ขร. คํานึงถึงความปลอดภัยของประชาชนผู้ใช้บริการเป็นสําคัญ แม้บางมาตรการอาจทําให้ผู้โดยสารได้รับความไม่สะดวกมากนัก จึงขอความร่วมมือจากผู้โดยสารเพื่อให้ผู้โดยสารทุกคนเดินทางด้วยระบบขนส่งทางรางอย่างปลอดภัยห่างไกลโควิด-19
รัฐบาลไทย-ข่าวทำเนียบรัฐบาล-กสร. แจง หากนายจ้างละเมิดสิทธิหักเงินเยียวยา ม.33 จากเงินเดือนของลูกจ้าง มีโทษทั้งจำทั้งปรับ
วันเสาร์ที่ 7 สิงหาคม 2564
กสร. แจง หากนายจ้างละเมิดสิทธิหักเงินเยียวยา ม.33 จากเงินเดือนของลูกจ้าง มีโทษทั้งจําทั้งปรับ
กสร. ชี้แจงประเด็นในสื่อออนไลน์ กรณีนายจ้างหักเงินเยียวยาที่ลูกจ้างได้รับสิทธิกรณีเป็นผู้ประกันตน ตามมาตรา 33 จากเงินเดือน เป็นเหตุให้ลูกจ้างขาดรายได้ที่ควรได้รับ จํานวน 2,500 บาท ถือว่านายจ้างละเมิดสิทธิ มีโทษทั้งจําทั้งปรับ
นางโสภา เกียรตินิรชา รองอธิบดีและโฆษกกรมสวัสดิการและคุ้มครองแรงงาน (กสร.) กล่าวชี้แจง ประเด็นสื่อออนไลน์มีการวิจารณ์ว่า สถานประกอบกิจการแห่งหนึ่งแจ้งให้ลูกจ้างทราบว่าเมื่อลูกจ้างได้รับเงินเยียวยาของรัฐบาล ตามที่คณะรัฐมนตรีมีมติให้จ่ายเงินเยียวยาให้กับลูกจ้างผู้ประกันตนตามมาตรา 33 สําหรับ 9 กลุ่มกิจการ เฉพาะจังหวัดที่กําหนด โดยลูกจ้างสัญชาติไทยจะได้รับเงินเยียวยา จํานวน 2,500 บาท นั้น นายจ้างจะหักเงินจํานวนดังกล่าวออกจากเงินเดือน โดยอ้างว่ารัฐบาลช่วยจ่ายเงินเดือนให้แล้ว ซึ่งในกรณีนี้ นายสุชาติ ชมกลิ่น รัฐมนตรีว่าการกระทรวงแรงงาน ได้แสดงความกังวลและห่วงใยลูกจ้างอาจไม่ได้รับสิทธิตามวัตถุประสงค์ที่ต้องการเยียวยาผู้ประกันตนในระบบประกันสังคม พร้อมเน้นย้ําว่ารัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้อนุมัติการจ่ายเงินเยียวยาครั้งนี้เพื่อบรรเทาความเดือดร้อนของผู้ใช้แรงงานและผู้ประกอบการที่ได้รับผลกระทบจากมาตรการควบคุมการแพร่ระบาดของโรคติดเชื้อไวรัสโคโรนา 2019 การกระทําดังกล่าวของนายจ้างถือเป็นการละเมิดสิทธิที่ลูกจ้างพึงได้รับ จึงสั่งการให้กรมสวัสดิการและคุ้มครองแรงงาน ตรวจสอบพร้อมชี้แจงข้อเท็จจริง ซึ่งกรมขอชี้แจงว่า กรณีเงินเยียวยาที่รัฐบาลจ่ายให้กับผู้ประกันตน ตามมาตรา 33 คนละ 2,500 บาท เป็นเงินเยียวยาที่รัฐบาลจ่ายให้แก่ลูกจ้าง โดยมีวัตถุประสงค์เพื่อบรรเทาความเดือดร้อนให้แก่ลูกจ้าง ส่วนเงินค่าจ้างที่ลูกจ้างได้รับในแต่ละเดือนเป็นเงินที่นายจ้างต้องจ่ายเป็นค่าตอบแทนการทํางานให้กับลูกจ้างที่ทํางานให้ ดังนั้นนายจ้างไม่สามารถนําเงินเยียวยา ตามมาตรา 33 ที่ลูกจ้างได้รับมาหักจากค่าจ้างได้ การหักค่าจ้างเช่นนี้ ถือเป็นการปฏิบัติไม่สอดคล้องกับพระราชบัญญัติคุ้มครองแรงงาน พ.ศ. 2541
โฆษก กสร. กล่าวเพิ่มเติมว่า กรมสวัสดิการและคุ้มครองแรงงาน ขอเตือนนายจ้างที่คิดจะหักค่าจ้างลูกจ้างที่ได้รับเงินเยียวยาจากรัฐบาล ไม่ว่าลูกจ้างจะยินยอมหรือไม่ก็ตาม หากฝ่าฝืนมีความผิดโทษจําคุกไม่เกิน 6 เดือน หรือปรับไม่เกิน 100,000 บาท หรือทั้งจําทั้งปรับ โดยหากนายจ้าง ลูกจ้าง มีข้อสงสัยเกี่ยวกับข้อกฎหมายสามารถสอบถามได้ที่ สํานักงานสวัสดิการและคุ้มครองแรงงานจังหวัดทุกจังหวัด สํานักงานสวัสดิการและคุ้มครองแรงงานกรุงเทพมหานครพื้นที่ 1-10 หรือโทรศัพท์สายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-รัฐบาลส่งเสริมพัฒนาจุดท่องเที่ยวประจำจังหวัด ตามรอยนายกฯ ชม “สกายวอล์คกาญจนบุรี” เริ่ม 18 ส.ค.นี้
วันอาทิตย์ที่ 14 สิงหาคม 2565
รัฐบาลส่งเสริมพัฒนาจุดท่องเที่ยวประจําจังหวัด ตามรอยนายกฯ ชม “สกายวอล์คกาญจนบุรี” เริ่ม 18 ส.ค.นี้
รัฐบาลส่งเสริมพัฒนาจุดท่องเที่ยวประจําจังหวัด ตามรอยนายกฯ ชม “สกายวอล์คกาญจนบุรี” เริ่ม 18 ส.ค.นี้
วันที่ 14 สิงหาคม 2565 นางสาวรัชดา ธนาดิเรก เปิดเผยว่า ภายหลังที่พลเอก ประยุทธ์ จันทร์โอชา นายกรัฐมนตรีได้ลงพื้นที่เยี่ยมเยียนประชาชนและตรวจราชการที่จังหวัดกาญจนบุรี เมื่อวันที่ 4 ส.ค. 2565 อีกทั้งได้ไปชมความงดงามของจุดท่องเที่ยวแห่งใหม่ “สกายวอล์คเมืองกาญจน์” ซึ่งทางเดินทําด้วยกระจกใส ระยะทาง 150 เมตร บนความสูง 12 เมตร ทอดยาวขนานไปตามริมแม่น้ําแควใหญ่ ตั้งอยู่ในอําเภอเมืองใกล้ศาลหลักเมือง ขณะนี้ มีประชาชนจํานวนมากให้ความสนใจ และเฝ้ารอการเปิดให้บริการ
ทั้งนี้ จังหวัดกาญจนบุรี​ ได้แจ้งเปิดทดสอบความพร้อม​การให้บริการประชาชนเข้าชม “สกายวอล์คกาญจนบุรี” เฟสแรก​ ในวันที่ 18-26 สิงหาคม 2565 ก่อนเปิดเต็มรูปแบบในช่วงต้นเดือนกันยายนนี้ โดยให้บริการประชาชนเข้าชมช่วงทดสอบทั้ง Walk in และจองคิวออนไลน์ล่วงหน้าที่ https://shorturl.asia/s4drw หรือสแกน QR Code ตามภาพ ซึ่งมีเงื่อนไขจํานวนผู้เข้าชม ดังนี้
วันจันทร์​ -​ ศุกร์​ ลงทะเบียน​ออนไลน์​ 100​ ท่าน​ walk​ in​ 50​ ท่าน​ เข้าชมตั้งแต่เวลา​ 15.30​ น.
วันเสาร์​ -​ อาทิตย์​ ลงทะเบียน​ออนไลน์​ 200​ ท่าน​ walk​ in​ 200​ ท่าน​ เข้าชมตั้งแต่เวลา​ 14.00​ น.
“แต่ละจังหวัดและภาคส่วนที่เกี่ยวข้องด้านการส่งเสริมการท่องเที่ยว เร่งบูรณาการความร่วมมือเพื่อพัฒนาจุดท่องเที่ยวทั้งของเดิมและใหม่ เน้นการชูอัตลักษณ์ท้องถิ่น และการท่องเที่ยวอย่างยั่งยืน สอดรับการฟื้นตัวอุตสาหกรรมการท่องเที่ยวหลังจากที่ได้รับผลกระทบจากโควิด 19 ทั้งนี้ นายกรัฐมนตรีเน้นย้ําว่าภาคการท่องเที่ยวเป็นหัวใจสําคัญของการเติบโตทางเศรษฐกิจและนําพาการกระจายรายได้สู่ท้องถิ่นและครัวเรือน ทุกภาคส่วนจึงต้องร่วมมือกัน และภาครัฐต้องเป็นแกนหลักในการขับเคลื่อนร่วมกับเอกชนและประชาชน ซึ่งรัฐบาลยืนยันให้การสนับสนุนเต็มที่” นางสาวรัชดา กล่าว
รัฐบาลไทย-ข่าวทำเนียบรัฐบาล-“สป.มท. คว้ารางวัลคุณภาพการบริหารจัดการภาครัฐ ประเภทรางวัลคุณภาพการบริหารจัดการภาครัฐ 4.0 ระดับก้าวหน้า ประจำปี พ.ศ. 2564” ย้ำการยกระดับการพัฒนาสู่องค์การคุณภาพ
วันศุกร์ที่ 17 กันยายน 2564
“สป.มท. คว้ารางวัลคุณภาพการบริหารจัดการภาครัฐ ประเภทรางวัลคุณภาพการบริหารจัดการภาครัฐ 4.0 ระดับก้าวหน้า ประจําปี พ.ศ. 2564” ย้ําการยกระดับการพัฒนาสู่องค์การคุณภาพ
“สป.มท. คว้ารางวัลคุณภาพการบริหารจัดการภาครัฐ ประเภทรางวัลคุณภาพการบริหารจัดการภาครัฐ 4.0 ระดับก้าวหน้า ประจําปี พ.ศ. 2564” ย้ําการยกระดับการพัฒนาสู่องค์การคุณภาพ
นายฉัตรชัย พรหมเลิศ ปลัดกระทรวงมหาด ไทยมอบหมายให้ นายสมคิด จันทมฤก รองปลัดกระทรวงมหาดไทย เป็นผู้แทนสํานักงานปลัดกระทรวงมหาดไทย (สป.มท.) เข้าร่วมพิธีมอบรางวัลเลิศรัฐ ประจําปี 2564 จากนายวิษณุ เครืองาม รองนายกรัฐมนตรี ผ่านสื่ออิเล็กทรอนิกส์ (Zoom Meeting) ในรูปแบบใหม่ (New Normal) เมื่อวันที่ 16 กันยายน 2564 จัดโดยสํานักงานคณะกรรมการพัฒนาระบบราชการ (ก.พ.ร.) ซึ่งในปี พ.ศ. 2564 สป.มท. คว้ารางวัลคุณภาพการบริหารจัดการภาครัฐ ประเภทรางวัลคุณภาพการบริหารจัดการภาครัฐ 4.0 ระดับก้าวหน้า โดยเป็น 1 ใน 15 หน่วยงานที่ได้รับรางวัล PMQA 4.0
นายสมคิด จันทมฤก เปิดเผยว่า รางวัลคุณภาพการบริหารจัดการภาครัฐ 4.0 ที่ สป.มท. ได้รับในครั้งนี้ ถือเป็นรางวัลที่แสดงให้เห็นถึงผลการพัฒนาคุณภาพการบริหารจัดการภาครัฐของ สป.มท. ที่มีมาอย่างต่อเนื่อง ซึ่งผู้บริหาร บุคลากร สป.มท. ได้มุ่งมั่นตั้งใจ ร่วมมือร่วมใจกัน และแสดงพลังในการขับเคลื่อนการพัฒนาเพื่อก้าวไปสู่ความเป็นเลิศในการบริหารจัดการสู่ระบบราชการ 4.0 เกิดประโยชน์สุขต่อประชาชน ด้วยการพัฒนาขับเคลื่อนที่สอดคล้องต่อยุทธศาสตร์และเป้าหมายการพัฒนาประเทศทุกระดับ ทั้งในการแปลงนโยบายไปสู่การปฏิบัติในระดับพื้นที่ การขับเคลื่อนการพัฒนาพื้นที่อย่างยั่งยืนตามหลักปรัชญาของเศรษฐกิจพอเพียง การสนับสนุนการบริหารราชการจังหวัด การแก้ไขปัญหาความเดือดร้อนของศูนย์ดํารงธรรมและการต่อยอด รวมทั้งเป็นหน่วยงานสําคัญในการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) อันทําให้เกิดการขับเคลื่อนนโยบายของรัฐบาลจนเกิดผลเป็นรูปธรรม
นายสมคิด จันทมฤก กล่าวว่า สําหรับรางวัลเลิศรัฐ ประจําปี 2564 เป็นรางวัลแห่งเกียรติยศที่คณะกรรมการพัฒนาระบบราชการ มอบให้หน่วยงานภาครัฐ เพื่อเป็นการยกย่องเชิดชูหน่วยงานที่ได้มุ่งมั่นปฏิบัติราชการจนประสบความสําเร็จ มีผลงานดีเด่น ยอดเยี่ยม และมีความเป็นเลิศในด้านต่าง ๆ ซึ่งมีหน่วยงานที่ได้รับรางวัล รวมทั้งสิ้น 234 รางวัล จากผลงานที่สมัครกว่า 1,600 หน่วยงาน โดยกระทรวงมหาดไทย มีส่วนราชการระดับกรมในสังกัด มท. และจังหวัดได้รับรางวัลเลิศรัฐ ประจําปี 2564 จํานวนทั้งสิ้น 5 กรม 25 จังหวัด รวมถึงรัฐวิสาหกิจในสังกัด 3 หน่วยงาน และกรุงเทพมหานคร ซึ่งผู้บริหารได้แสดงความชื่นชม และขอให้หน่วยงาน/จังหวัดได้ส่งเสริมการยกระดับการพัฒนาและเข้าร่วมการขอรับรางวัลประเภทต่าง ๆ อย่างต่อเนื่อง
รัฐบาลไทย-ข่าวทำเนียบรัฐบาล-“กรุงไทย”ผนึก “อบก.” หนุนเอสเอ็มอีปรับเปลี่ยนเครื่องจักร เพิ่มประสิทธิภาพธุรกิจ ลดปล่อยก๊าซเรือนกระจก สู่การเติบโตยั่งยืน
วันพฤหัสบดีที่ 4 สิงหาคม 2565
“กรุงไทย”ผนึก “อบก.” หนุนเอสเอ็มอีปรับเปลี่ยนเครื่องจักร เพิ่มประสิทธิภาพธุรกิจ ลดปล่อยก๊าซเรือนกระจก สู่การเติบโตยั่งยืน
“ธนาคารกรุงไทย” มุ่งมั่นขับเคลื่อนธุรกิจสู่ความยั่งยืน จับมือ“อบก.” สนับสนุนผู้ประกอบการเอสเอ็มอี ปรับเปลี่ยนเครื่องจักรและอุปกรณ์ เพื่อเพิ่มประสิทธิภาพการผลิต และลดปล่อยก๊าซเรือนกระจก หนุนธุรกิจเติบโตยั่งยืน
นายเกียรติชาย ไมตรีวงษ์ ผู้อํานวยการ องค์การบริหารจัดการก๊าซเรือนกระจก(อบก.) เปิดเผยว่า อบก.และธนาคารกรุงไทย ได้ลงนามบันทึกข้อตกลงความร่วมมือ (MOU) ในโครงการ “การส่งเสริมมาตรการสนับสนุนทางการเงิน(Financial Support) ให้กับผู้ประกอบการเพื่อการดําเนินการลดก๊าซเรือนกระจก” เพื่อสนับสนุนให้ผู้ประกอบการเข้าถึงแหล่งเงินทุนในการปรับเปลี่ยนเครื่องจักรและอุปกรณ์ เพื่อเพิ่มประสิทธิภาพการผลิตและลดการปล่อยก๊าซเรือนกระจก โดย อบก. มีความพร้อมด้านเทคนิควิชาการในการวัดหรือประเมินปริมาณการลดก๊าซเรือนกระจกที่ได้จากการดําเนินกิจกรรมทางธุรกิจ และการให้การรับรองคาร์บอนเครดิต รวมทั้งการให้ข้อมูลให้แก่ผู้ประกอบการในการเข้าถึงแหล่งเงินทุน ตามความร่วมมือของทั้งสองหน่วยงาน
นายวีระพงศ์ ศุภเศรษฐ์ศักดิ์ รองกรรมการผู้จัดการใหญ่ สายงานธุรกิจขนาดกลาง ธนาคารกรุงไทย เปิดเผยว่า ธนาคารกรุงไทย มุ่งมั่นขับเคลื่อนธุรกิจอย่างมีความรับผิดชอบต่อสังคม สิ่งแวดล้อม และธรรมาภิบาล (ESG) พร้อมนําเป้าหมายการพัฒนาอย่างยั่งยืน (SDGs) มาปรับใช้ในการดําเนินงานอย่างต่อเนื่อง เพื่อสนับสนุนให้ธุรกิจเติบโตอย่างยั่งยืน ซึ่งจากการร่วมมือกันครั้งนี้ ธนาคารพร้อมที่จะเป็นแหล่งทุนให้กับผู้ประกอบการ SME ที่ต้องการลงทุนติดตั้งเครื่องมืออุปกรณ์ ปรับปรุง หรือ ปรับเปลี่ยนเครื่องจักรและอุปกรณ์ หรือ การดําเนินการที่เกี่ยวข้องกับการดําเนินการ เพื่อเพิ่มประสิทธิภาพการผลิตด้วยเครื่องจักร รวมทั้งเป็นที่ปรึกษาทางด้านการบริหารอัตราแลกเปลี่ยนในการชําระเงินค่าเครื่องจักรและอุปกรณ์ที่ผู้ประกอบการนําเข้ามาจากต่างประเทศ อีกทั้งยังพร้อมส่งเสริมให้ความรู้กับผู้ประกอบการ SME ลดการปล่อยก๊าซเรือนกระจก ดูแลรักษาสิ่งแวดล้อม และสนับสนุนให้ธุรกิจเติบโตอย่างยั่งยืน
ทั้งนี้ กรุงไทย ในฐานะธนาคารพาณิชย์ชั้นนําของประเทศ พร้อมเป็นที่ปรึกษาด้านการบริหารอัตราแลกเปลี่ยนในการชําระเงินค่าเครื่องจักรและอุปกรณ์ที่ผู้ประกอบการนําเข้าจากต่างประเทศ และสนับสนุนสินเชื่อที่ตอบโจทย์ธุรกิจ อาทิ สินเชื่อ Robotics & Automation เพื่อปรับเปลี่ยนเครื่องจักร เพิ่มยอดผลิตได้ดังใจด้วยระบบอัตโนมัติ และดอกเบี้ย เริ่มต้น 4% ต่อปี ผ่อนนานสูงสุด 7 ปี สินเชื่อเพื่อสิ่งแวดล้อมร่วมกับกองทุนสิ่งแวดล้อม เพื่อลงทุนในระบบบําบัดของเสียในธุรกิจ อัตราดอกเบี้ยคงที่ 3% ต่อปี ผ่อนนานสูงสุด 7 ปี สินเชื่อธุรกิจเพื่อการอนุรักษ์พลังงานและสิ่งแวดล้อมเพื่อการติดตั้ง Solar Rooftop ให้วงเงินสูง ผ่อนนานสูงสุด 10 ปี สินเชื่อนวัตกรรมดีไม่มีดอกเบี้ย ฟรีดอกเบี้ย เงินกู้ 3 ปีแรก สินเชื่อรักกันยาวๆ ดอกเบี้ย เริ่มต้น 4 % ต่อปี วงเงินสูงสุด 100 ล้านบาท ผ่อนนานสูงสุด 10 ปี เป็นต้น สําหรับผู้สนใจติดต่อสํานักงานธุรกิจทั่วประเทศ ธนาคารกรุงไทยทุกสาขา หรือ โทร 02-111-1111
รัฐบาลไทย-ข่าวทำเนียบรัฐบาล-ไอแบงก์ ออกสินเชื่อ Home Plus ช่วยเสริมสภาพคล่องให้ลูกค้าสินเชื่อในภาวะเศรษฐกิจฝืดเคือง
วันพฤหัสบดีที่ 26 สิงหาคม 2564
ไอแบงก์ ออกสินเชื่อ Home Plus  ช่วยเสริมสภาพคล่องให้ลูกค้าสินเชื่อในภาวะเศรษฐกิจฝืดเคือง
ไอแบงก์ออกผลิตภัณฑ์ "สินเชื่อ Home Plus" สําหรับลูกค้าสินเชื่อที่อยู่อาศัยและสินเชื่อบุคคลแบบมีหลักประกันของธนาคาร ที่ต้องการขอวงเงินเพิ่มเติมจากส่วนเหลื่อมของหลักประกันเดิม ให้วงเงินสูงสุด 3 ล้านบาท คิดอัตรากําไรเริ่มต้น 4.40% ต่อปี
ธนาคารอิสลามแห่งประเทศไทย (ไอแบงก์) ออกผลิตภัณฑ์ "สินเชื่อ Home Plus" สําหรับลูกค้าสินเชื่อที่อยู่อาศัยและสินเชื่อบุคคลแบบมีหลักประกันของธนาคาร ที่ต้องการขอวงเงินเพิ่มเติมจากส่วนเหลื่อมของหลักประกันเดิม เพื่อช่วยเสริมสภาพคล่องในชีวิตประจําวัน หรือ นําไปรีไฟแนนซ์หนี้บัตรเครดิต สินเชื่อบุคคลแบบมีหลักประกัน หรือ เพื่อชําระเงินสมทบตะกาฟุล (MRTA หรือ MLTA) ให้วงเงินสูงสุด 3 ล้านบาท คิดอัตรากําไรเริ่มต้น 4.40% ต่อปี
โครงการ "สินเชื่อ Home plus" ให้วงเงินอเนกประสงค์แบบมีหลักประกันเริ่มต้นที่ 100,000 บาท และสูงสุดไม่เกิน 3,000,000 บาท ผ่อนได้นานสูงสุด 20 ปี คิดอัตรากําไรเริ่มต้นในปีแรก 4.40% ต่อปี กรณีทําประกัน MRTA หรือ MLTA และปีถัดไป 4.65% ต่อปีตลอดอายุสัญญา โดยผู้ขอสินเชื่อต้องเป็นลูกค้าสินเชื่อทั่วไปและสินเชื่อ MOU ประเภทที่อยู่อาศัยหรือสินเชื่อบุคคลแบบมีหลักประกันกับธนาคาร มีสถานะการผ่อนชําระปกติภายใน 12 เดือนล่าสุด ไม่เคยมีประวัติเป็น NPF หรือปรับปรุงโครงสร้างหนี้กับธนาคารมาแล้วไม่น้อยกว่า 3 ปี นับจากวันที่ยื่นขอสินเชื่อกับธนาคาร และมียอดสินเชื่อคงเหลือน้อยกว่าร้อยละ 70 ของวงเงินที่ได้รับอนุมัติครั้งแรก
ยื่นขอสินเชื่อวันนี้! รับสิทธิ์ฟรีค่าธรรมเนียม Front-end-Fee และค่าธรรมเนียมนิติกรรมสัญญา สําหรับค่าธรรมเนียมการชําระคืนเสร็จสิ้นก่อนครบกําหนดอายุสัญญา (Prepayment Fee) กรณีรีไฟแนนซ์ไปสถาบันการเงินอื่นภายในระยะเวลา 10 ปี คิดในอัตราร้อยละ 2 ของราคาทุนที่ชําระคืนก่อนกําหนด (เงินต้นคงเหลือ)
ลูกค้าที่สนใจสามารถติดต่อสอบถามรายละเอียดหรือยื่นขอสินเชื่อได้ที่ ไอแบงก์ ทุกสาขาทั่วประเทศ ตั้งแต่วันนี้ – วันที่ 31 ธันวาคม 2564 หรือสอบถามข้อมูลเพิ่มเติมได้ที่ ibank Call Center 1302
รัฐบาลไทย-ข่าวทำเนียบรัฐบาล-นายกรัฐมนตรีประชุมบอร์ด สสว. ตั้งเป้าเร่งช่วยเหลือ SME ให้เข้มแข็งเพื่อพลิกโฉมประเทศ SME ขอบคุณนายกฯ ช่วยส่งเสริมให้เข้าถึงการจัดซื้อจัดจ้างภาครัฐ มูลค่ารวมกว่า 5 แสนล้านบาท
วันพุธที่ 6 ตุลาคม 2564
นายกรัฐมนตรีประชุมบอร์ด สสว. ตั้งเป้าเร่งช่วยเหลือ SME ให้เข้มแข็งเพื่อพลิกโฉมประเทศ SME ขอบคุณนายกฯ ช่วยส่งเสริมให้เข้าถึงการจัดซื้อจัดจ้างภาครัฐ มูลค่ารวมกว่า 5 แสนล้านบาท
นายกรัฐมนตรีประชุมบอร์ด สสว. ตั้งเป้าเร่งช่วยเหลือ SME ให้เข้มแข็งเพื่อพลิกโฉมประเทศ SME ขอบคุณนายกฯ ช่วยส่งเสริมให้เข้าถึงการจัดซื้อจัดจ้างภาครัฐ มูลค่ารวมกว่า 5 แสนล้านบาท
วันนี้ (6 ต.ค.64) เวลา 10.00 น. ณ ห้อง PMOC ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะกรรมการส่งเสริมวิสาหกิจขนาดกลางและขนาดย่อม (บอร์ด สสว.) ครั้งที่ 4/2564 ผ่านสื่ออิเล็กทรอนิกส์ ร่วมกับนายอาคม เติมพิทยาไพสิฐ รัฐมนตรีว่าการกระทรวงการคลัง นายสินิตย์ เลิศไกร รัฐมนตรีช่วยว่าการกระทรวงพาณิชย์ และผู้ที่เกี่ยวข้อง นายธนกร วังบุญคงชนะ โฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรีกล่าวว่า รัฐบาลเร่งแก้ปัญหาเพื่อส่งเสริมให้ SME มีความเข้มแข็ง เดินหน้าสู่ปี 2565 ให้ได้ จะหาแนวทางช่วย SME ที่มีศักยภาพ ให้เข้าถึงเทคโนโลยี นวัตกรรม การวิจัย ซึ่งทุกภาคส่วนที่เกี่ยวข้องจะต้องร่วมมือกัน เพื่อพลิกโฉมประเทศตามเป้าหมายระยะเวลาที่วางไว้ ทั้งนี้ รัฐบาลดูแลเรื่องงบประมาณในภาพรวมให้เพียงพออยู่แล้ว โดยมีการจัดกลุ่มคัดกรองและมาตรการที่เหมาะสม ได้แก่ 1. กลุ่ม SME เดิมที่มีความเข้มแข็ง หาก SME มีผลิตภัณฑ์ใหม่ ๆ นวัตกรรมใหม่ที่จะสร้างรายได้ ก็จะมีมาตรการเชิงภาษีให้ความช่วยเหลือกับ SME ในกลุ่มนี้ เพื่อช่วยเร่งรัดเรื่องการวิจัยและพัฒนาที่นํามาสู่การผลิตให้มีมากขึ้น 2. กลุ่ม SME ที่มีการดํารงสภาพการจ้างงาน มีรายได้พอเพียง แต่กําไรไม่มากนัก ต้องหาแนวทางให้ดํารงสภาพการจ้างงานต่อไปได้ 3. SME ที่มีผลประกอบการขาดทุนอย่างต่อเนื่อง ที่ต้องหาแนวทางช่วยเหลือส่งเสริม โดยรัฐบาลจะไม่ทิ้งใครไว้ข้างหลัง โดยในช่วงปลายปีนี้ รัฐบาลกําลังเร่งแก้ไขปัญหาเรื่องโควิด การท่องเที่ยวและบริการ และจะพยายามผ่อนคลายให้มากที่สุด
ในที่ประชุม ผู้ทรงคุณวุฒิภาคเอกชน ได้ขอบคุณนายกรัฐมนตรีที่ให้ความสําคัญกับการจัดทําโครงการนําร่อง ONE ID และช่วยส่งเสริม SME ให้เข้าถึงการจัดซื้อจัดจ้างภาครัฐ รวมกว่า 5 แสนล้านบาท
มติที่ประชุมที่สําคัญ ที่ประชุมรับทราบรายงานความคืบหน้าการจัดทํา SME Big Data/SME Master Data และโครงการนําร่อง ONE ID และพัฒนาระบบ Single Sign On ฐานข้อมูลสมาชิกของ สสว. เพื่อขอรับบริการจากภาครัฐ ปี 2564 (One Identification One SME – Phase I) รวมทั้งที่ประชุมรับทราบรายงานความคืบหน้าการสนับสนุนวิสาหกิจขนาดกลางและขนาดย่อม (SME) ให้เข้าถึงการจัดซื้อจัดจ้างภาครัฐ ซึ่งผลการขึ้นทะเบียน ณ 29 กันยายน 2564 SME 10 จังหวัดที่ขึ้นทะเบียนมากที่สุด คือกรุงเทพมหานคร เชียงใหม่ นนทบุรี นครราชสีมา ปทุมธานี สงขลา ชลบุรี ขอนแก่น เชียงราย สมุทรปราการ โดย SME ที่ขึ้นทะเบียนแล้ว ทั้งนิติบุคคล บุคคลธรรมดา และวิสาหกิจชุมชน รวมประมาณ 1 แสนราย มีมูลค่าการจัดซื้อจัดจ้างรวม 551,306 ล้านบาท
สําหรับการดําเนินงานระยะต่อไป ในปีงบประมาณ 2565 สสว. จะจัดให้มีโครงการพัฒนาคุณภาพ มาตรฐาน สินค้า/บริการสําหรับผู้ประกอบการ SME และจะมีการต่อยอดมาตรการ/นโยบาย เช่น การจัดซื้อจัดจ้างภาคเอกชน (corporate procurement) การลดหลักประกันสัญญา/หลักประกันซอง การเข้าถึงเงินทุน (สินเชื่อคู่ค้าภาครัฐ สินเชื่อแฟคตอริ่ง) การกําหนดโจทย์การผลิตล่วงหน้า และการผลิตเพื่อทดแทนการนําเข้า
รัฐบาลไทย-ข่าวทำเนียบรัฐบาล-โฆษกรัฐบาลสวน “พิธา” ย้อนดูตัวเองอย่าปั้นคำสวยหรูแต่ไม่ลงมือทำ คิดแต่จะล้มล้าง แขวะไม่เชื่อว่ามีคุณสมบัติผู้นำยุคใหม่เช่นกัน ย้ำ “นายกฯ” ผู้นำตัวจริงของประชาชน
วันเสาร์ที่ 19 กุมภาพันธ์ 2565
โฆษกรัฐบาลสวน “พิธา” ย้อนดูตัวเองอย่าปั้นคําสวยหรูแต่ไม่ลงมือทํา คิดแต่จะล้มล้าง แขวะไม่เชื่อว่ามีคุณสมบัติผู้นํายุคใหม่เช่นกัน ย้ํา “นายกฯ” ผู้นําตัวจริงของประชาชน
โฆษกรัฐบาลสวน “พิธา” ย้อนดูตัวเองอย่าปั้นคําสวยหรูแต่ไม่ลงมือทํา คิดแต่จะล้มล้าง แขวะไม่เชื่อว่ามีคุณสมบัติผู้นํายุคใหม่เช่นกัน ย้ํา “นายกฯ” ผู้นําตัวจริงของประชาชน ทํางานเป็น ซื่อสัตย์สุจริต
วันที่ 19 ก.พ. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงกรณีที่นายพิธา ลิ้มเจริญรัตน์หัวหน้าพรรคก้าวไกล อภิปรายระบุพลเอก ประยุทธ์ จันทร์โอชา นายกรัฐมนตรีและ รมว.กลาโหม ไม่มีคุณสมบัติของผู้นําในศตวรรษที่ 21 ว่า สิ่งที่นายพิธาพูดนั้นเป็นทฤษฎีที่สวยหรู เชื่อว่าทุกคนอยากเห็นผู้นําแบบนั้น แต่ก็ไม่เชื่อว่านายพิธาจะทําได้สําเร็จเช่นกัน เป็นเพียงแค่การปั้นคําพูดสร้างวาทกรรมแต่ไม่ได้ลงมือทําย่อมไม่รู้ว่าอะไรคือของจริง อะไรคือความเพ้อฝัน จึงต้องย้อนดูตัวเองด้วย ที่ผ่านมาก็พิสูจน์ให้เห็นแล้วว่านายพิธาไม่ได้สนใจทํางานจริงจัง แต่จ้องจะสร้างภาพและหาโอกาสสร้างคะแนนนิยมให้ตัวเองเสมอ หวังยืมมือม็อบกลุ่มต่าง ๆ มาล้มรัฐบาล และหากคิดว่าตัวเองมีคุณสมบัติแบบที่อภิปรายก็คงเข้าข้างตัวเองมากเกินไป หรือหากเป็นเช่นนั้นจริง ผู้นําที่ลึก ๆ แล้วมีเจตนาต้องการล้มล้างสิ่งดีงามของประเทศชาติบ้านเมืองโดยอ้างว่าเพื่อความทันสมัย ทันโลก กล้าหาญ ก็ถือว่าเป็นเรื่องที่รับไม่ได้ และไม่ควรฝากอนาคตไว้ด้วยอย่างแน่นอน
นายธนกร กล่าวอีกว่า การจะตัดสินว่าพลเอก ประยุทธ์ฯ หรือใครก็ตามมีคุณสมบัติเหมาะจะเป็นผู้นําหรือไม่นั้นคงไม่ใช่ให้นายพิธาเป็นผู้ตัดสิน เพราะผู้ตัดสินตัวจริงคือประชาชน นอกจากนี้นายพิธาไม่เคยสัมผัส เรียนรู้ หรือทํางานร่วมกับพลเอก ประยุทธ์ฯ ย่อมไม่มีทางรู้ว่าที่จริงแล้วท่านนายกฯ เป็นอย่างไร ในขณะที่ตนมีโอกาสใกล้ชิดจึงเห็นว่า พลเอก ประยุทธ์ฯ มีความเป็นผู้นําสูง รับฟังความคิดเห็นของทุกฝ่าย ติดตามสถานการณ์บ้านเมืองและต่างประเทศอยู่ตลอดเวลา มีความกล้าหาญเด็ดเดี่ยว มีความซื่อสัตย์สุจริตเป็นที่ประจักษ์และมีทีมงานที่เชี่ยวชาญทั้ง ครม.และที่ปรึกษาด้านต่าง ๆ ซึ่งรวมถึงด้านสาธารณสุข เศรษฐกิจ และเทคโนโลยีที่ร่วมกันทํางานเพื่อประเทศชาติด้วยความมุ่งมั่นตั้งใจ จริงใจ ไม่สร้างภาพ เหมือนกับอีกหลาย ๆ คน
รัฐบาลไทย-ข่าวทำเนียบรัฐบาล-โครงการอุตสาหกรรมห่วงใยสู้ภัยโควิด-19
วันพุธที่ 30 มีนาคม 2565
โครงการอุตสาหกรรมห่วงใยสู้ภัยโควิด-19
กระทรวงอุตสาหกรรมจัดโครงการอุตสาหกรรมห่วงใยสู้ภัยโควิด-19
โครงการอุตสาหกรรมห่วงใยสู้ภัยโควิด-19
30 มี.ค 65 เวลา 09.00-11.00 น. นายวีระกิตติ์ รันทกิจธนวัชร์ ผู้ตรวจราชการกระทรวงอุตสาหกรรม นําคณะจิตอาสากระทรวงอุตสาหกรรม จํานวน 20 คน มอบอุปกรณ์ป้องกันโควิด-19 ได้แก่ หน้ากากอนามัย แอลกอฮอล์ฆ่าเชื้อโรค และชุดตรวจ ATK พร้อมทั้งชุด PPE เพื่อใช้ป้องกันและควบคุมโรคติดเชื้อไวรัสโคโรนา 2019 ภายใต้โครงการอุตสาหกรรมห่วงใยสู้ภัยโควิด-19 ให้หน่วยงาน 3 แห่งรอบกระทรวงฯ สายที่ 2 คือ
1. สถาบันสุขภาพเด็กแห่งชาติมหาราชินี มี พญ.พนิดา ศรีสันต์ รองผู้อํานวยการด้านการแพทย์ฯ เป็นผู้รับมอบ
2. โรงพยาบาลราชวิถี (ศูนย์พัฒนาเด็กเล็กฯ) มีนางสาวผ่องพรรณ อินเล็ก รองผู้อํานวยการด้านอํานวยการฯ เป็นผู้รับมอบ
3. โรงเรียนพญาไท มี ดร.ยุทธนา สําราญกิจ รองผู้อํานวยการสํานักงานเขตพื้นที่การศึกษาประถมศึกษากรุงเทพมหานคร เป็นผู้รับมอบ
โดยเป็นกิจกรรมจิตอาสาเนื่องในวันข้าราชการพลเรือนของกระทรวงอุตสาหกรรม ปี พ.ศ. 2565 มี นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม และ นางสาวลัดดาวัลย์ สันติภิญโญเลิศ ผู้อํานวยการกองตรวจราชการ ร่วมงานด้วย
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" แนะประชาชนสังเกตอาการก่อนออกเดินทาง ในช่วงวันหยุดยาว 13-17 ก.ค.นี้ เน้นปฏิบัติตน ตามมาตรการป้องกันโควิด-19
วันอังคารที่ 12 กรกฎาคม 2565
โฆษกรัฐบาลเผย "นายกฯ" แนะประชาชนสังเกตอาการก่อนออกเดินทาง ในช่วงวันหยุดยาว 13-17 ก.ค.นี้  เน้นปฏิบัติตน ตามมาตรการป้องกันโควิด-19
โฆษกรัฐบาลเผย "นายกฯ" แนะประชาชนสังเกตอาการก่อนออกเดินทาง ในช่วงวันหยุดยาว 13-17 ก.ค.นี้  เน้นปฏิบัติตน ตามมาตรการป้องกันโควิด-19 สถานประกอบการ/สถานที่ท่องเที่ยวยึดหลัก COVID Free Setting  พร้อมมอบ ก. สาธารณสุข ติดตามประเมินสถานการณ์อย่างใกล้ชิด
วันนี้ (12 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนที่จะออกเดินทางกลับภูมิลําเนาท่องเที่ยวช่วงวันหยุดยาว ระหว่างวันที่ 13-17 กรกฎาคมนี้ รวมทั้งการรวมกลุ่มทํากิจกรรมในวันอาสาฬหบูชาและวันเข้าพรรษา ขอให้สังเกตอาการ ประเมินตนเองก่อนออกเดินทางหรือรวมกิจกรรม ปฏิบัติตนตามมาตรการป้องกันโควิด-19 เน้นสวมหน้ากาก เว้นระยะห่าง ล้างมือ เพื่อความปลอดภัยทั้งต่อตนเองและชุมชน ส่วนสถานประกอบการ สถานที่ท่องเที่ยวต่าง ๆ ยังขอให้ปฏิบัติตามมาตรการ COVID Free Setting ทั้งนี้ นายกรัฐมนตรีได้มอบหมายกระทรวงสาธารณสุขเฝ้าระวังและประเมินสถานการณ์อย่างใกล้ชิดต่อเนื่อง และยืนยันว่า ระบบสาธารณสุขทั่วประเทศมีความพร้อมรองรับทุกระดับสถานการณ์ รวมทั้งหากยอดผู้ติดเชื้อพุ่งสูงขึ้น
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 1,679 ราย จําแนกเป็น ผู้ป่วยในประเทศ 1,679 ราย ผู้ป่วยมาจากต่างประเทศ 0 ราย ผู้เสียชีวิต 23 ราย ผู้ที่กําลังรักษาตัว 23,617 ราย และมียอดผู้ที่หายป่วยกลับบ้านแล้ว 2,115 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,325,098 ราย จํานวนผู้ที่หายป่วยสะสมจํานวน 2,325,540 ราย จํานวนผู้ป่วยปอดอักเสบรักษาตัวอยู่ในโรงพยาบาล 788 ราย
รัฐบาลไทย-ข่าวทำเนียบรัฐบาล- กระทรวงเกษตรฯ เร่งขับเคลื่อนการบริหารจัดการปุ๋ยภาพรวมของประเทศ
วันอังคารที่ 5 ตุลาคม 2564
กระทรวงเกษตรฯ เร่งขับเคลื่อนการบริหารจัดการปุ๋ยภาพรวมของประเทศ
กระทรวงเกษตรฯ เร่งขับเคลื่อนการบริหารจัดการปุ๋ยภาพรวมของประเทศ
นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมหารือแนวทางการบริหารจัดการปุ๋ย ปี 2565 - 2569 ผ่านระบบ Video Conference (Zoom Meeting) เพื่อให้สอดคล้องกับนโยบายของกระทรวงเกษตรและสหกรณ์เรื่องการลดต้นทุนการใช้ปุ๋ยและลดการนําเข้าปุ๋ยเคมีจากต่างประเทศ ตามแนวทางการส่งเสริมการใช้ปัจจัยการผลิตที่เหมาะสมเพื่อลดต้นทุนการผลิตของเกษตรกรและสถาบันเกษตรกร โดยที่ประชุมประกอบด้วย 9 หน่วยงานของกระทรวงเกษตรและสหกรณ์ที่เกี่ยวข้องนําเสนอข้อมูลปริมาณการส่งเสริมการผลิตปุ๋ยของสหกรณ์ สถาบันองค์กร และเกษตรกร ปริมาณความต้องการใช้ปุ๋ย และปริมาณการนําเข้าปุ๋ยเคมีของประเทศไทย เพื่อให้ได้ข้อมูลที่เป็นเอกภาพร่วมกัน
ทั้งนี้ ที่ประชุมมีมติเห็นชอบกรอบและแนวคิดในการจัดทําแผนบริหารจัดการปุ๋ย ปี 2565 - 2569 ที่มีเป้าหมายในการเพิ่มประสิทธิภาพและลดต้นทุนการผลิต ลดการนําเข้าปุ๋ยเคมีจากต่างประเทศ และให้เกษตรกรเข้าถึงปุ๋ยที่มีคุณภาพอย่างเพียงพอ ทั่วถึง และใช้ปุ๋ยอย่างมีประสิทธิภาพสูง พร้อมทั้งมอบหมายหน่วยงานที่เกี่ยวข้องจัดทําข้อมูลตามแบบฟอร์มแผนปฏิบัติจัดหาปุ๋ย ส่งให้ฝ่ายเลขานุการฯ ภายในวันที่ 25 ตุลาคม 2564 เพื่อรวบรวมและนําเสนอที่ประชุมครั้งต่อไป
รัฐบาลไทย-ข่าวทำเนียบรัฐบาล-กระทรวงอุตสาหกรรม อัญเชิญผ้าพระกฐินพระราชทาน ทอดถวาย ณ วัดสร้อยทอง เพื่อสืบทอดพระพุทธศาสนา
วันจันทร์ที่ 1 พฤศจิกายน 2564
กระทรวงอุตสาหกรรม อัญเชิญผ้าพระกฐินพระราชทาน ทอดถวาย ณ วัดสร้อยทอง เพื่อสืบทอดพระพุทธศาสนา
นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม เป็นประธานในพิธีถวายผ้าพระกฐินพระราชทานของกระทรวงอุตสาหกรรม ประจําปีพุทธศักราช 2564 ณ วัดสร้อยทอง
กระทรวงอุตสาหกรรม อัญเชิญผ้าพระกฐินพระราชทาน ทอดถวาย ณ วัดสร้อยทอง เพื่อสืบทอดพระพุทธศาสนา วันนี้ (29 ตุลาคม 2564) เวลา 10.00 น. นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม เป็นประธานในพิธีถวายผ้าพระกฐินพระราชทานของกระทรวงอุตสาหกรรม ประจําปีพุทธศักราช 2564 ณ วัดสร้อยทอง แขวงบางซื่อ เขตบางซื่อ กรุงเทพมหานคร โดยมี นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม คณะผู้บริหาร ข้าราชการ และพนักงานของกระทรวงอุตสาหกรรม ตลอดจนประชาชนผู้มีจิตศรัทรา ร่วมบริจาคจตุปัจจัยทําบุญ และร่วมเป็นเจ้าภาพพิธีถวายผ้าพระกฐินพระราชทาน โดยมียอดกฐินเพื่อถวายพระภิกษุ สามเณร และถวายจตุปัจจัยบํารุงพระอารามหลวง พร้อมกันนี้ กระทรวงอุตสาหกรรม ได้มอบเงินสนับสนุนการศึกษาพระภิกษุสามเณรและองค์กรสาธารณประโยชน์เพื่อพระพุทธศาสนา จํานวน 2 ทุน ได้แก่ โรงเรียนพระปริยัติธรรมวัดสร้อยทอง และโรงเรียนวัดสร้อยทอง การทอดกฐินเป็นประเพณีที่พุทธศาสนิกชน ได้ยึดถือปฏิบัติสืบต่อกันมาเป็นเวลาช้านาน เพื่อเป็นการอุปถัมภ์พระสงฆ์ที่จําพรรษาครบถ้วนไตรมาสให้ได้รับอานิสงส์ตามพระวินัย และเป็นทุนในการบูรณปฏิสังขรณ์พระอาราม โดยเป็นการรวมพลังแห่งความสามัคคี ทั้งทางกาย วาจา และจิตใจในการสร้างบุญกุศลสร้างความสุขของการอยู่ร่วมกันในสังคม รวมทั้งเป็นการจรรโลงและส่งเสริมพระพุทธศาสนาให้มั่นคงดํารงอยู่เจริญวัฒนาสถาพรสืบไป
รัฐบาลไทย-ข่าวทำเนียบรัฐบาล-สนข. จัดสัมมนา “โครงการศึกษาจัดทำแผนการกำกับการบริหารจัดการระบบตั๋วร่วม” ครั้งที่ 2
วันอังคารที่ 15 กุมภาพันธ์ 2565
สนข. จัดสัมมนา “โครงการศึกษาจัดทําแผนการกํากับการบริหารจัดการระบบตั๋วร่วม” ครั้งที่ 2
...
นางวิไลรัตน์ ศิริโสภณศิลป์ รองผู้อํานวยการสํานักงานนโยบายและแผนการขนส่งและจราจร กระทรวงคมนาคม กล่าวภายหลังเป็นประธานการจัดสัมมนา ครั้งที่ 2 “โครงการศึกษาจัดทําแผนการกํากับการบริหารจัดการระบบตั๋วร่วม” เมื่อวันอังคารที่ 15 กุมภาพันธ์ 2565 ณ ห้องประชุม อินฟินิตี้ บอลรูม โรงแรมพูลแมนคิง พาวเวอร์ กรุงเทพมหานคร โดยมีหน่วยงานในสังกัดกระทรวงคมนาคม หน่วยงานภาครัฐ ภาคเอกชนและสื่อมวลชนเข้าร่วมสัมมนาดังกล่าว จํานวนประมาณ 200 คน
นางวิไลรัตน์ ศิริโสภณศิลป์ กล่าวว่ากระทรวงคมนาคม โดยสํานักงานนโยบายและแผนการขนส่งและจราจร (สนข.) ได้ดําเนินการตามมติคณะรัฐมนตรีที่มอบนโยบายให้ดําเนินการพัฒนาระบบตั๋วร่วมโดยมุ่งมั่นที่จะ“แก้ไขปัญหาคมนาคม เพิ่มความสุข สะดวก สบายและลดค่าใช้จ่ายให้ประชาชน” โดยการผลักดันนโยบาย “ตั๋วร่วม”เพื่อให้ประชาชนสามารถใช้ระบบขนส่งสาธารณะได้หลากหลาย เชื่อมต่อโครงข่ายการเดินทางได้แบบไม่ติดขัด สามารถไปทุกที่ทั่วไทยได้อย่างรวดเร็ว และสะดวกสบาย
สนข. จึงได้ดําเนินการจัดทําโครงการแผนการกํากับการบริหารจัดการระบบตั๋วร่วมขึ้น เพื่อใช้เป็นแนวทางในการกํากับดูแลการบริหารจัดการตั๋วร่วมให้สมบูรณ์ และมีประสิทธิภาพสูงสุด
โดยที่ผ่านมา สนข. ได้ดําเนินการจัดสัมมนาครั้งที่ 1 เพื่อแนะนําโครงการฯ และจัดการประชุมกลุ่มเป้าหมาย(Focus Group)ไปแล้วจํานวน 4 ครั้ง ในหัวข้อเรื่องต่าง ๆได้แก่ 1)โครงสร้างอัตราค่าโดยสารร่วมที่เหมาะสม 2)แนวทางการกําหนดอัตราค่าธรรมเนียมทางการเงินในระบบตั๋วร่วมที่เหมาะสม3)ความต้องการทางฟังก์ชัน (Functional Requirement)ของระบบตั๋วร่วมและ 4) แนวทางการจัดทําร่างกฎหมายว่าด้วยการบริหารจัดการระบบตั๋วร่วมที่เหมาะสมสําหรับประเทศไทย รวมทั้งได้จัดการประชุมรับฟังความคิดเห็นต่อร่างพระราชบัญญัติการบริหารจัดการระบบตั๋วร่วม พ.ศ. ....ซึ่งผลที่ได้จากการสัมมนาและการประชุมที่ผ่านมาสนข.ได้นําไปปรับปรุงผลการศึกษาที่เกี่ยวข้อง รวมถึงการปรับปรุงร่างพระราชบัญญัติการบริหารจัดการระบบตั๋วร่วมดังกล่าวซึ่งขณะนี้ผลการศึกษาใกล้สมบูรณ์แล้วในเชิงเทคนิค ทั้งอัตราค่าโดยสารร่วม และเทคโนโลยีโดยสิ่งที่ต้องดําเนินการต่อคือ การผลักดันกฎหมายเพื่อรองรับการดําเนินงานได้อย่างมีประสิทธิภาพร่วมกับแนวทางการพัฒนาด้านต่างๆ เพื่อให้ระบบตั๋วร่วมเกิดความยั่งยืนต่อไป
สําหรับการสัมมนาฯที่สนข.จัดขึ้นครั้งนี้ได้มีการนําเสนอสรุปความคืบหน้าของผลการศึกษาจัดทําแผนการกํากับการบริหารจัดการระบบตั๋วร่วมเพื่อให้ผู้เข้าร่วมสัมมนาร่วมกันเสนอข้อคิดเห็นและข้อเสนอแนะที่เป็นประโยชน์สําหรับนํามาประยุกต์ใช้ในการปรับปรุงผลการศึกษาฯ
โดยมีผลลัพธ์หลักที่สําคัญประกอบด้วย1) โครงสร้างอัตราค่าโดยสารร่วม/อัตราค่าโดยสารเดียวและอัตราค่าธรรมเนียมทางการเงินในระบบตั๋วร่วม2)แผนการลงทุนและการพัฒนาระบบตั๋วร่วม (การจัดหารูปแบบเงินทุนเพื่อนํามาใช้ในการชดเชยรายได้จากค่าโดยสารร่วมและสนับสนุนการดําเนินการพัฒนาระบบตั๋วร่วม)3)แผนพัฒนาระบบฐานข้อมูลการเดินทางและค่าโดยสาร4)ร่างกฎหมายในการกํากับการบริหารจัดการระบบตั๋วร่วม
(ร่างพระราชบัญญัติการบริหารจัดการระบบตั๋วร่วม พ.ศ. ....)5)แผนการกํากับการบริหารจัดการระบบตั๋วร่วมและ6)แผนและแนวทางการติดตามประเมินผลทั้งนี้ เพื่อให้การกํากับการบริหารจัดการระบบตั๋วร่วมมีประสิทธิผลและสามารถขับเคลื่อนไปสู่การปฏิบัติได้จริงต่อไป
รัฐบาลไทย-ข่าวทำเนียบรัฐบาล-บสย. ผนึก หอการค้า - 22 บริษัทชั้นนำ เดินหน้า Big Brother พี่เลี้ยง SMEs ปีที่ 6
วันพุธที่ 26 มกราคม 2565
บสย. ผนึก หอการค้า - 22 บริษัทชั้นนํา เดินหน้า Big Brother พี่เลี้ยง SMEs ปีที่ 6
บสย. ร่วมลงนามบันทึกความร่วมมือโครงการ Big Brother ซึ่ง บสย.เป็นหนึ่งในพี่เลี้ยงกลุ่มสถาบันการเงิน ร่วมกับ 22 บริษัทพี่เลี้ยงชั้นนํา แสดงเจตนารมณ์ประสานความร่วมมือพัฒนาผู้ประกอบการ SMEs ที่เป็นสมาชิกหอการค้าไทย และเครือข่ายหอการค้าจังหวัดทั่วประเทศ
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) พร้อมด้วย นายวิเชษฐ วรกุล รองผู้จัดการทั่วไปอาวุโส สายงานบริหารช่องทางและพัฒนาผู้ประกอบการ บสย. ร่วมลงนามในพิธีบันทึกความร่วมมือในโครงการ Big Brother ซึ่ง บสย. เป็นหนึ่งในพี่เลี้ยง กลุ่มสถาบันการเงิน ร่วมกับ 22 บริษัทพี่เลี้ยงชั้นนํา เพื่อแสดงเจตนารมณ์ประสานความร่วมมือ เพื่อพัฒนาผู้ประกอบการ SMEs ที่เป็นสมาชิกหอการค้าไทย และเครือข่ายหอการค้าจังหวัดทั่วประเทศ โดยมี นายสนั่น อังอุบลกุล ประธานกรรมการหอการค้าไทยและสภาหอการค้าแห่งประเทศไทย ให้เกียรติเป็นประธานในพิธี พร้อมมอบโล่ห์ขอบคุณในความร่วมมือตลอด 5 ปี โดยมีบริษัทพี่เลี้ยงและน้องเลี้ยงเข้าร่วมกิจกรรม 93 ราย
โดยในปี 2565 เดินหน้าสานต่อโครงการ เปิดรับสมัครผู้ประกอบการเข้าร่วมโครงการ Big Brother ปีที่ 6 ซึ่งได้รับการสนับสนุนและความร่วมมือจากบริษัทชั้นนํา ร่วมเป็นพี่เลี้ยง SMEs ร่วมแบ่งปันประสบการณ์ การบริหารธุรกิจและองค์กร ด้วยกระบวนการ coaching and mentoring และการถ่ายทอดองค์ความรู้จากผู้บริหารระดับสูงจากองค์กรชั้นนําแบบ exclusive Meeting with CEO /On-site visit และอบรมหลักสูตรพิเศษ จากกลุ่มพี่เลี้ยง Big Brother และรับคําปรึกษาด้านการเงินจากสถาบันการเงินชั้นนํา สําหรับลูกค้า บสย. และศูนย์ที่ปรึกษาทางการเงิน SMEs (บสย. F.A.Center) ที่สมัครเข้าร่วมโครงการ Big Brother (Season 6) รับส่วนลดค่าสมัคร 30%พร้อมสิทธิประโยชน์อื่นๆ
สมัครเข้าร่วมโครงการที่ https://thaichamber.org/question/265 วันนี้ – 28 กุมภาพันธ์ 2565 หรือ สอบถามรายละเอียดเพิ่มเติมได้ที่ : ฝ่ายเสริมสร้างความเข้มแข็งสมาชิก Tel. 02-018-6888 ต่อ 3630 หรือ 086-1044039
รัฐบาลไทย-ข่าวทำเนียบรัฐบาล-ธ.ก.ส. รับรางวัลชมเชยองค์กรโปร่งใส ครั้งที่ 10
วันอังคารที่ 4 มกราคม 2565
ธ.ก.ส. รับรางวัลชมเชยองค์กรโปร่งใส ครั้งที่ 10
ธ.ก.ส.รับรางวัลชมเชยองค์กรโปร่งใส ครั้งที่ 10 จาก ป.ป.ช. ด้านความรับผิดชอบต่อผู้มีส่วนได้ส่วนเสีย ยึดมั่นหลักนิติธรรม ให้ความสําคัญกับสิทธิมนุษยชน และมีระบบการจัดซื้อจัดจ้างที่โปร่งใส สะท้อนการเป็นองค์กรที่บริหารจัดการด้วยหลักธรรมาภิบาลอย่างต่อเนื่อง
นายชัพพ์ คงมนต์ ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่สํานักงานป้องกันและปราบปรามการทุจริตแห่งชาติ (สํานักงาน ป.ป.ช.) จัด “โครงการมอบรางวัลองค์กรโปร่งใส ครั้งที่ 10 (NACC Awards)” เพื่อสร้างขวัญกําลังใจและยกย่องเชิดชูหน่วยงาน องค์กร สถาบัน ภาครัฐ รัฐวิสาหกิจและภาคธุรกิจเอกชนให้เป็นแบบอย่างองค์กรที่ดีให้เกิดขึ้นในสังคมอย่างจริงจังและต่อเนื่อง อันนําไปสู่การยกระดับความโปร่งใสของประเทศไทย ซึ่งในปีนี้ ธ.ก.ส. ได้รับรางวัลชมเชยองค์กรโปร่งใส ซึ่งสะท้อนถึงการเป็นองค์กรที่บริหารจัดการด้วยหลักธรรมาภิบาลอย่างต่อเนื่อง
ที่ผ่านมา ธ.ก.ส. ได้รับรางวัลองค์กรโปร่งใสต่อเนื่อง 6 ปีซ้อน เป็นรางวัลองค์กรโปร่งใส 1 ครั้ง และรางวัลชมเชยองค์กรโปร่งใส 5 ครั้ง ทั้งนี้ มีหลักเกณฑ์การพิจารณารางวัล ประกอบด้วย 4 หมวด ได้แก่ หมวด 1 องค์กรมีความพร้อมรับผิดชอบ (Accountability) ต่อผู้รับบริการ ผู้มีส่วนได้ส่วนเสีย สังคม และสิ่งแวดล้อม จากการปฏิบัติภารกิจหรือการให้บริการ หมวด 2 องค์กรปฏิบัติภารกิจยึดมั่นในหลักนิติธรรม (Rule of Law) มีแนวปฏิบัติเพื่อกํากับให้องค์กรปฏิบัติตามข้อกําหนดของกฎหมายทุกฉบับที่เกี่ยวข้องกับภารกิจที่องค์กรได้รับมอบหมาย หมวด 3 องค์กรให้ความสําคัญกับสิทธิมนุษยชน (Human Rights) ของผู้ปฏิบัติงาน ผู้ร่วมงานและปฏิบัติตามแนวทางจริยธรรมที่เป็นสากล (International Norms of Ethical Practices) และหมวด 4 องค์กรดําเนินภารกิจ และมีระบบการจัดซื้อจัดจ้างที่โปร่งใสมีการป้องกันการทุจริต และป้องกันการให้หรือรับสินบน
รัฐบาลไทย-ข่าวทำเนียบรัฐบาล-รมช.ประภัตร นำทีมกระทรวงเกษตรฯ ขึ้นเหนือ เร่งฟื้นฟูกลุ่มสุกรรายย่อย-เล็ก เชียงราย
วันศุกร์ที่ 11 มีนาคม 2565
รมช.ประภัตร นําทีมกระทรวงเกษตรฯ ขึ้นเหนือ เร่งฟื้นฟูกลุ่มสุกรรายย่อย-เล็ก เชียงราย
รมช.ประภัตร นําทีมกระทรวงเกษตรฯ ขึ้นเหนือ เร่งฟื้นฟูกลุ่มสุกรรายย่อย-เล็ก เชียงราย พร้อมหนุน "ลานนา Pig Sandbox" ให้เป็นรูปธรรมโดยเร็ว
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ พร้อมด้วยนายศรายุทธ ยิ้มยวน ที่ปรึกษารัฐมนตรีช่วยว่าการกระทรวงเกษตรและสหกรณ์ นายวิวัฒน์ ไชยชะอุ่ม ผู้อํานวยการกองส่งเสริมและพัฒนาการปศุสัตว์ กรมปศุสัตว์ พร้อมด้วยเจ้าหน้าที่จากกรมปศุสัตว์ ร่วมประชุมหารือเกี่ยวกับสถานการณ์การผลิตสุกรของจังหวัดเชียงราย ณ ห้องประชุมองค์การบริหารส่วนจังหวัดเชียงราย โดยมีนายพินิจ แก้วจิตคงทอง รองผู้ว่าราชการจังหวัดเชียงราย นายกฤต โพธสุธน รองนายกอบจ.เชียงราย นางสายธาร ประสงค์ความดี พลังงานจังหวัดเชียงราย นายกิตติพิชญ์ โยมยอด ผู้แทนธนาคาร ธกส. จังหวัดเชียงราย พร้อมด้วยหัวหน้าส่วนงาน ข้าราชการ เจ้าหน้าที่ และบริษัทเอกชน ในจังหวัดเชียงรายและใกล้เคียงร่วมให้การต้อนรับ ทั้งนี้ ประชุมมีการรับฟังปัญหาในการเลี้ยงสุกร และหารือร่วมกันในการหาแนวทางเพื่อร่วมแก้ไขปัญหาของเกษตรกรผู้เลี้ยงสุกรรายย่อย-เล็ก เพื่อให้มีการกลับเข้ามาเลี้ยงในระบบ และเลี้ยงในฟาร์มที่มีมาตรฐาน เพื่อลดความเสี่ยงต่อการติดโรคระบาดในสุกร
นายวิวัฒน์ ไชยชะอุ่ม ผู้อํานวยการกองส่งเสริมและพัฒนาการปศุสัตว์ และนายสัตวแพทย์สุขุม สนธิพันธุ์ ผู้แทนจาก สํานักงานควบคุมป้องกัน และบําบัดโรคสัตว์ กรมปศุสัตว์ ได้นําเสนอแนวทางการจัดทํา “พื้นที่นําร่องในการเลี้ยงสุกร” หรือ “Pig Sandbox” โดยกรมปศุสัตว์ได้มีการจัดทําโครงการส่งเสริมและฟื้นฟูการเลี้ยงสุกรรายย่อย-เล็ก ซึ่งเป็นนโยบายสําคัญ และเร่งด่วน ของท่านนายกรัฐมนตรี โดยมีการอบรมให้ความรู้ เพื่อยกระดับฟาร์มมาตรฐาน “ฟาร์มที่มีระบบการป้องกันโรคและการเลี้ยงสัตว์ที่เหมาะสม” (Good Farming Management ; GFM) การเพิ่มแม่พันธุ์และสุกรขุน การผลิตน้ําเชื้อสุกรพันธุ์ดี การลดต้นทุนอาหาร โดยการใช้ต้นอ่อนธัญพืชในการเลี้ยงสัตว์ การจ้างอาสาปศุสัตว์เพื่อช่วยเหลือสัตวแพทย์ และการติดตามงาน
นอกจากนี้ รมช.ประภัตร ยังกล่าวถึงความห่วงใยของท่านนายกรัฐมนตรี ซึ่งรัฐบาลโดยกระทรวงเกษตรและสหกรณ์ร่วมกับ ธกส. จึงได้จัดทําโครงการสานฝันสร้างอาชีพ และยกระดับรายได้เกษตรกร ทั้งด้านพืช ปศุสัตว์ และประมง เพื่อส่งเสริมอาชีพให้แก่เกษตรกรให้มีความมั่นคงต่อไป
รัฐบาลไทย-ข่าวทำเนียบรัฐบาล-​Govt Spokesperson: Positive outlook for Thai economic recovery in 2022 forecasted
วันพฤหัสบดีที่ 16 ธันวาคม 2564
​Govt Spokesperson: Positive outlook for Thai economic recovery in 2022 forecasted
​Govt Spokesperson: Positive outlook for Thai economic recovery in 2022 forecasted
December 16, 2021, Government Spokesperson Thanakorn Wangboonkongchana disclosed about the Thai economic outlook in the first quarter of 2022 that the Thai economy is expected to continue growing. According to the World Bank, Thailand's economy is expected to grow 3.9% in 2022, comparing to the 1% growth this year. This is in line with the Bank of Ayudhya’s Krungsri Research which projects the recovery of private consumption at 3.6% in 2022, comparing to the 1.1% this year.
The factors that will contribute to economic growth and the increase of private confidence in 2022 are the Government’s ease of health measure control, and revival of service sector, especially tourism business which is a major driving force of Thai economy, as well as rapid and equitable vaccine distribution which will keep numbers of newly-infected patients at a low level.
According to the Government Spokesperson, the Government continues to implement policies and measures that stimulate economic recovery, e.g., maintaining the Central Bank of Thailand’s policy rate at 0.5% until next year and the inflation rate at 1-3%. The Prime Minister also commits to enhance national competitiveness through utilizing innovations and digital technology to drive the economies and add value to goods and services.